turjo4nis/wikipedia-bn-dump-20250701 huggingface dataset:
কোলা

কোলা () একধরনের বুদবুদায়িত পানীয়, যাতে ক্যারামেল খাদ্যরঙ ও ক্যাফেইন থাকে। জন পেম্বার্টন এটি আবিষ্কার করেন। কোলা আধুনিককালে বেশ জনপ্রিয় একটি কোমল পানীয় হিসেবে মর্যাদা পেয়েছে। কয়েকটি জনপ্রিয় কোলা হচ্ছে কোকা-কোলা (কোক), পেপসি, আরসি কোলা ইত্যাদি।

ব্র্যান্ড 
বিশ্বব্যাপী প্রচলিত জনপ্রিয় কোলা হচ্ছে কোকা-কোলা ও পেপসি। এছাড়াও কিছু কিছু বিখ্যাত কোলা বিভিন্ন জায়গাতে প্রচলিত আছে, যা স্থানীয় ভাবে অনেক জনপ্রিয়।

এশিয়া অঞ্চল 
 মক্কা কোলা: মধ্যপ্রাচ্য সহ দক্ষিণ আফ্রিকা ও ইউরোপের কিছু অংশে পাওয়া যায়।
 আরসি কোলা: ফিলিপাইন, ইসরাইল ও বাংলাদেশে পাওয়া যায়। ১৯৯৫ সাল থেকে ইসরাইলে ইহা পাওয়া যায়। 
 চম্পা কোলা: ভারতে ১৯৯১ সালের আগে জনপ্রিয় কোলা ছিল। 
 জম জম কোলা: ইরান সহ আরব বিশ্বে জনপ্রিয়।
 পার্সি কোলা: ইরানে জনপ্রিয়।
 রেড বুল কোলা: থাইল্যান্ডে জনপ্রিয়।
 টপসিয়া কোলা: ইরানের আরেকটি জনপ্রিয় কোলা।
 কোলা টার্কা: তুরস্কের জনপ্রিয় কোলা।

ওশেনিয়া 
 কিউই কোলা: নিউজিল্যান্ডের জনপ্রিয় কোলা।

তথ্যসূত্র

বহিঃসংযোগ 

 Cola and Mentos mints trick
 OpenCola recipe (originally published by Cory Doctorow)
 Straight Dope article about caffeine levels on soft drinks 

কোমল পানীয়
১৯শ শতাব্দীর উদ্ভাবন
মার্কিন উদ্ভাবন
ইরাসমাস ডারউইন

ইরাসমাস ডারউইন (ইংরেজি: Erasmus Darwin) (১২ই ডিসেম্বর, ১৭৩১ - ১৮ই এপ্রিল, ১৮০২) ছিলেন ইংরেজ চিকিৎসক, প্রাকৃতিক দার্শনিক, চিকিৎসাবিজ্ঞানী, দাস-বাণিজ্য বিলোপকারী, উদ্ভাবক এবং কবি। তিনি অগ্রগামী শিল্পপতি এবং প্রাকৃতিক দার্শনিকদের বিখ্যাত আলোচনা সংঘ লুনার সোসাইটির অন্যতম প্রতিষ্ঠাতা সদস্য। তিনি ডারউইন-ওয়েজউড বংশের একজন। এই বংশের সবচেয়ে কৃতী সন্তান হলেন চার্লস ডারউইন।

তথ্যসূত্র

বহিঃসংযোগ 

 
 "Preface and 'a preliminary notice'" by Charles Darwin in Ernst Krause, Erasmus Darwin (1879)
 Erasmus Darwin House, Lichfield
 Revolutionary Players website

ইংরেজ উদ্ভিদবিজ্ঞানী
১৭৩১-এ জন্ম
১৮০২-এ মৃত্যু
প্রাক-বিবর্তন জীববিজ্ঞানী
শিল্প বিপ্লবের ব্যক্তিত্ব
এডিনবরা বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
ইংরেজ প্রকৃতিবিদ
ইংরেজ কবি
আইবিএম রোডরানার

রোডরানার (ইংরেজি ভাষায়: Roadrunner) মার্কিন যুক্তরাষ্ট্রের নিউ মেক্সিকোর লস অ্যালামস ন্যাশনাল ল্যাবরেটরিতে অবস্থিত একটি সুপারকম্পিউটার।  এটি বর্তমানে পৃথিবীর দ্রুততম সুপারকম্পিউটার।

তথ্যসূত্র

বহিঃসংযোগ 
 
 

সুপারকম্পিউটার
অনন্য কম্পিউটার
২০০৮-এ বিজ্ঞান
আইবিএম সুপার কম্পিউটার
এতিয়েন জফ্রোয়া সাঁ-হিলের

এতিয়েন জফ্রোয়া সাঁ-হিলের () (১৫ই এপ্রিল, ১৭৭২ - ১৯শে জুন, ১৮৪৪) ফরাসি প্রকৃতিবিদ যিনি "ইউনিটি অফ কম্পোজিশন" তথা "গঠনের ঐক্য" নামক তত্ত্বটি প্রতিষ্ঠিত করেছিলেন। তিনি ছিলেন জঁ-বাতিস্ত লামার্কের সহকর্মী ছিলেন এবং লামার্কের বিবর্তনবাদী তত্ত্বের প্রসারে বিশেষ অবদান রেখেছিলেন। জফ্রোয়ার বৈজ্ঞানিক দৃষ্টিভঙ্গিতে খানিকটা স্বজ্ঞালব্ধ জ্ঞানের প্রভাব আছে যার সাথে লরেন্‌ৎস ওকেন এর মত জার্মান অঙ্গসংস্থানবিদদের দৃষ্টিভঙ্গির মিল দেখা যায়। লামার্কের চর্চায় অবশ্য এরকম কোন প্রভাব ছিল না। তিনি অঙ্গ-প্রত্যঙ্গের নকশায় নিহিত গূঢ় ঐক্যের উপর বিশ্বাস করতেন এবং সময়ের সাথে প্রজাতিগুলোর মধ্যে রূপান্তরসাধনের প্রক্রিয়াকে সত্য মনে করতেন। তুলনামূলক অঙ্গব্যবচ্ছেদ-বিদ্যা, জীবাশ্মবিজ্ঞান এবং ভ্রূণতত্ত্বের উপর গবেষণা করে তিনি নিজের দৃষ্টিভঙ্গির পক্ষে প্রমাণ হাজির করেছিলেন।

বহিঃসংযোগ 
 Geoffroy collection, American Philosophical Society

ফরাসি প্রাণিবিজ্ঞানী
ফরাসি প্রকৃতিবিদ
১৭৭১-এ জন্ম
১৮৪৪-এ মৃত্যু
প্রাক-বিবর্তন জীববিজ্ঞানী
১৭৭২-এ জন্ম
১৮শ শতাব্দীর ফরাসি লেখক
১৯শ শতাব্দীর ফরাসি লেখক
ফরাসি বিজ্ঞান একাডেমির সদস্য
প্যারিস বিশ্ববিদ্যালয়ের প্রাক্তন শিক্ষার্থী
ডুরিয়ান

ডুরিয়ান (বাংলা , ইংরেজি ) হলো Malvaceae গোত্রের দুরিয়ো (Durio) গণভুক্ত একটি গাছের ফল। গোত্রের দিক থেকে এটি জবা, ঢেড়শ, তুলা এসব গাছের সাথে সম্পর্কিত। দক্ষিণ-পূর্ব এশিয়াতে ডুরিয়ান প্রচন্ড জনপ্রিয়, সেখানে এটিকে ফলের রাজা হিসাবে অভিহিত করা হয়। ফলটির বৈশিষ্ট্য হলো বিশাল আকার, তীব্র গন্ধ, এবং কাঁটাযুক্ত খোসা। ফলটি প্রায় ৩০ সেন্টিমিটার দীর্ঘ এবং ১৫ সেন্টিমিটার ব্যাসের হয়ে থাকে। এর ওজন ১ থেকে ৩ কেজি হয়ে থাকে। এর আকার লম্বাটে থেকে গোলাকার হয়ে থাকে। এর খোসার রঙ সবুজ বা বাদামী হয়। ভিতরের শাঁস প্রজাতি ভেদে হালকা হলুদ থেকে লাল হয়ে থাকে।

বাইরের শক্ত খোসা তীক্ষ্ণ ও খোঁচা খোঁচা কাঁটা দিয়ে আবৃত। ভিতরের ভক্ষনীয় অংশ থেকে বিশেষ ধরনের তীব্র ঝাঁঝালো গন্ধ বের হয়। এই গন্ধকে কারো কারো কাছে সুমিষ্ট, আবার কারো কারো কাছে দুর্গন্ধযুক্ত মনে হয়। ফল আস্ত অবস্থাতেও এই গন্ধ পাওয়া যায়। গন্ধের জন্য অনেক হোটেল এবং যানবাহনে এটির প্রবেশ নিষিদ্ধ।

ডুরিয়ান ফলটি পাওয়া যায় ব্রুনেই, মালয়েশিয়া, এবং ইন্দোনেশিয়াতে। পশ্চিমা বিশ্বে এটি প্রায় ৬০০ বছর ধরে পরিচিত। ঊনবিংশ শতকে ব্রিটিশ প্রকৃতিবিজ্ঞানী আলফ্রেড রাসেল ওয়ালেস এটির শাঁসকে অভিহিত করেন "a rich custard highly flavoured with almonds"। শাঁসের অংশটি কাঁচা ও পাকা দুই ভাবেই খাওয়া হয়। এছাড়া দক্ষিণ পূর্ব এশিয়ার স্থানীয় খাবার দাবারে সুগন্ধ যোগ করার জন্য এটি যোগ করা হয়। ফলটির বিচিকেও রান্না করে খাওয়া হয়। ডুরিয়ান নামটি এসেছে মালয় ভাষার শব্দ "ডুরি" (কাঁটা) থেকে।

ডুরিয়ানের ৩০টি প্রজাতি রয়েছে। এর মধ্যে ৯টির ফল খাওয়ার যোগ্য। Durio zibethinus হলো আন্তর্জাতিক বাজারে পাওয়া একমাত্র ডুরিয়ান প্রজাতি। অন্য প্রজাতির ফলগুলো দক্ষিণ পূর্ব এশিয়ার স্থানীয় বাজারে বিক্রি হয়।

তথ্যসূত্র

বহিঃসংযোগ 

 Germplasm Resources Information Network: Durio
 Durio zibethinus (Bombacaceae)
 Durian Palace
 ডুরিয়ান ফল কাটার কৌশলের ভিডিও

ফল
কার্ল লিনিয়াস কর্তৃক নামকরণকৃত ট্যাক্সা
কমরেড

কমরেড কথার প্রকৃত অর্থ বন্ধু বা সাথী। শব্দটি মূলতঃ ফরাসি (french) camarade হতে উদ্ভূত। শব্দটি এসেছে camarada শব্দ থেকে  যার অর্থ ”একই কামারার বন্ধু”, ল্যাটিন ভাষায় camera অর্থ কামরা বা ঘর। ফরাসি বিপ্লবের সময় (১৭৮৯-১৭৯৯) শব্দটি জনপ্রিয় হয় ওঠে। যার পরে এটি সমাজতন্ত্রী এবং শ্রমিকদের মধ্যে একটি সম্বোধনের আকারে পরিণত হয়েছিল। রুশ বিপ্লবের পর থেকে, পশ্চিমা বিশ্বের জনপ্রিয় সংস্কৃতি প্রায়শই এটিকে সাম্যবাদের সাথে যুক্ত করেছে।

পটভূমি 
ফ্রান্সে আভিজাত্যের খেতাব, এবং মহাশয় এবং মাদাম (আক্ষরিক অর্থে, 'মাই লর্ড' এবং 'মাই লেডি') শব্দটি বাতিল করার পরে, বিপ্লবীরা উল্লেখ করার জন্য একে অপরের প্রতি পুরুষদের জন্য সিটিয়ন () এবং মহিলাদের জন্য সিটিয়েনে () (উভয় অর্থই 'নাগরিক') শব্দটি ব্যবহার করেছিলেন। উদাহরণস্বরূপ, পদচ্যুত রাজা ষোড়শতম লুই তার বিশেষাধিকার হারানোর উপর জোর দেওয়ার জন্য সিটিয়েন লুই ক্যাপেট হিসাবে উল্লেখ করা হয়েছিল।

তথ্যসূত্র 

সোভিয়েত শব্দ
রাজনৈতিক পরিভাষা
সাম্যবাদী পরিভাষা
সমাজতন্ত্র
ইসলামবাদ
মুসলিম লীগ

মুসলিম লীগ দ্বারা বোঝায়:

রাজনৈতিক দল 

 নিখিল ভারত মুসলিম লীগ, ব্রিটিশ ভারতের রাজনৈতিক দল, মুসলিম আবাসভূমি হিসেবে পাকিস্তান গঠনের আন্দোলনে নেতৃত্বদানকারী
 পাঞ্জাব মুসলিম লীগ, উপরোল্লেখিত সংগঠনের একটি শাখা
 ইউনিয়নবাদী মুসলিম লীগ, পাঞ্জাবে নিখিল ভারত মুসলিম লীগের একটি স্বতন্ত্র অংশ, এর নেতৃত্বে ছিলেন স্যার সিকান্দার হায়াত খান
 নিখিল ভারত জমহুর মুসলিম লীগ, নিখিল ভারত মুসলিম লীগের পাকিস্তান দাবির বিরোধী হিসেবে ১৯৪০ সালে গঠিত।

পাকিস্তান 
ঐতিহাসিক ও বিলুপ্ত
 মুসলিম লীগ (পাকিস্তান), নিখিল ভারত মুসলিম লীগের উত্তরসুরি, স্বাধীনতার পর থেকে ১৯৫৮ সাল পর্যন্ত টিকে ছিল। 
 কনভেনশন মুসলিম লীগ, ১৯৬২ সালে গঠিত পাকিস্তান মুসলিম লীগের একটি স্বল্পস্থায়ী বিভক্ত অংশ
 কাউন্সিল মুসলিম লীগ, কনভেনশন মুসলিম লিগের একটি স্বল্পস্থায়ী বিভক্ত অংশ
 পাকিস্তান মুসলিম লীগ (কাইয়ুম), ১৯৭০ সালে গঠিত রাজনৈতিক দল
 পাকিস্তান মুসলিম লীগ (জে), ১৯৯৩ সাল থেকে ২০০৪ সাল পর্যন্ত স্থায়ী রাজনৈতিক দল
 পাকিস্তান মুসলিম লীগ (জিন্নাহ), ১৯৯৫ সাল থেকে ২০০৪ সাল পর্যন্ত স্থায়ী রাজনৈতিক দল
 পাকিস্তান পিপলস মুসলিম লীগ, ২০০৯ সাল থেকে ২০১৩ সাল পর্যন্ত স্থায়ী রাজনৈতিক দল

আধুনিক
 পাকিস্তান মুসলিম লীগ, ১৯৬২ সাল থেকে শুরু করে রাজনৈতিক জোটের একটি ধারা
 পাকিস্তান মুসলিম লীগ (এন), মধ্য-ডানপন্থি রাজনৈতিক দল এবং ২০১৩ সালের নির্বাচনের পর দেশে সবচেয়ে বড় রাজনৈতিক শক্তি
 পাকিস্তান মুসলিম লীগ (কা), মধ্যপন্থি জাতীয়তাবাদি দল
 পাকিস্তান মুসলিম লীগ (এফ), মধ্যপন্থি, জাতীয়তাবাদি দল, বিশেষত সিন্ধুতে সক্রিয়
 পাকিস্তান মুসলিম লীগ (জেড), ২০০২ সালে গঠিত রাজনৈতিক দল
 আওয়ামী মুসলিম লীগ (পাকিস্তান), ২০০৮ সালে গঠিত রাজনৈতিক দল
 নিখিল পাকিস্তান মুসলিম লীগ, ২০১০ সালে পারভেজ মোশাররফ কর্তৃক গঠিত রাজনৈতিক দল

বাংলাদেশ 
 নিখিল পাকিস্তান আওয়ামী মুসলিম লীগ যার নাম পরবর্তীতে আওয়ামী লীগ হয়
 বাংলাদেশ মুসলিম লীগ, ইসলামপন্থি রাজনৈতিক দল

ভারত 
 ভারতীয় ইউনিয়ন মুসলিম লিগ, ইসলামপন্থি রাজনৈতিক দল, মূল কেরালায় সক্রিয়
 সর্বভারতীয় মুসলিম লীগ (২০০২), ২০০২ সালে তামিলনাড়ুতে গঠিত রাজনৈতিক দল

ইরিত্রিয়া 
 মুসলিম লীগ অব দ্য ওয়েস্টার্ন প্রভিন্স
 ইন্ডিপেন্ডেন্ট মুসলিম লীগ

ফিজি 
 ফিজি মুসলিম লীগ

অন্যান্য
মুসলিম ওয়ার্ল্ড লীগ, সৌদি আরবের বেসরকারি আন্তর্জাতিক সংগঠন
বেন কিংসলি

স্যার বেন কিংসলে (জন্ম: কৃষ্ণ পণ্ডিত ভানজি; ৩১ ডিসেম্বর ১৯৪৩) হচ্ছেন একজন ইংরেজ অভিনেতা। ৫০ বছরেরও উপরে কর্মজীবনে, তিনি একটি অস্কার, একটি গ্রামি,  একটি বাফটা, দুটি গোল্ডেন গ্লোব পুরস্কার, ও একটি স্ক্রিন অ্যাক্টরস গিল্ড পুরস্কার লাভ করেন।

কিংসলে ১৯৮২ সালের গান্ধী চলচ্চিত্রে মোহনদাস গান্ধী ভূমিকায় অভিনয়ের জন্য সবচেয়ে বেশি পরিচিত, যার জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি শিন্ডলারস লিস্ট (১৯৯৩), টুয়েলফথ নাইট (১৯৯৬), সেক্সি বিস্ট (২০০০), হাউস অফ স্যান্ড অ্যান্ড ফগ (২০০৩), লাকি নাম্বার স্লেভিন (২০০৬), শাটার আইসল্যান্ড (২০১০), প্রিন্স অফ পারসিয়া: দ্য স্যান্ডস অফ টাইম (২০১০), হুগো (২০১১), আইরন ম্যান ৩ (২০১৩), দ্য ব্রক্সট্রলস (২০১৪), ও দ্য জঙ্গল বুক (২০১৬) সহ প্রমুখ চলচ্চিত্রে অভিনয় করেন।

কিংসলে ব্রিটিশ চলচ্চিত্র শিল্পে অসামান্য অবদানের জন্য ২০০২ সালে নাইট ব্যাচেলর সম্মানে ভূষিত হন। ২০১০ সালে, তিনি হলিউড ওয়াক অফ ফেইম পুরস্কারে ভূষিত হন। ২০১৩ সালে, তিনি  বিশ্বব্যাপী চলচ্চিত্র বিনোদনে অবদান রাখার জন্য ব্রিটানিয়া অ্যাওয়ার্ড অর্জন করেন।

নির্বাচিত চলচ্চিত্র
 গান্ধী (১৯৮২) - মহাত্মা গান্ধী
 শিন্ডলার্স লিস্ট (১৯৯৩) - ইজাক স্টার্ন
 ইসলাম: এম্পায়ার অব ফেইথ (২০০০) - বর্ণনাকারী (কন্ঠ) 
 আর্টিফিশিয়াল ইন্টেলিজেন্স: এআই (২০০১) - বিশেষজ্ঞ (কণ্ঠ)
 টাক এভারলাস্টিং (২০০২) - হলুদ পোশাক পরা বেনামী ব্যক্তি
 অলিভার টুইস্ট (১৯৯৫) - ফেইগ্‌ন
 লাকি নাম্বার স্লেভিন (২০০৬) - রাব্বি
 দ্য লাস্ট লেজিওন (২০০৭) - আমব্রোসিনুস
 দ্য টেন কমান্ডমেন্ট্‌স (২০০৭) - বর্ণনাকারী (কণ্ঠ)
 জার্নি টু মক্কা (২০০৯) - বর্ণনাকারী (কণ্ঠ)
 প্রিন্স অব পারশিয়া: স্যান্ড অব টাইম (২০১০) - হাসাসিন
 দ্য ফিজিশিয়ান (২০১৪) - ইবনে সিনা

তথ্যসূত্র

বহিঃসংযোগ 

 
 
 সাক্ষাৎকার, ২৭শে সেপ্টেম্বর, ২০০৫, সিনেমা কনফিডেনশিয়াল 
 সাক্ষাৎকার, ২২শে সেপ্টেম্বর, ২০০৫, ডার্ক হরাইজন্‌স
 সাক্ষাৎকার, ২৮শে জুলাই, ২০০৪, IGN Films 

১৯৪৩-এ জন্ম
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ মঞ্চ অভিনেতা
ইংরেজ টেলিভিশন অভিনেতা
ইংরেজ শেকসপিয়রীয় অভিনেতা
ইয়র্কশায়ারের অভিনেতা
গুজরাটি বংশোদ্ভূত ইংরেজ ব্যক্তি
ভারতীয় বংশোদ্ভূত ব্রিটিশ ব্যক্তি
ব্রিটিশ নাইটহুড প্রাপ্ত অভিনেতা
নাইটস ব্যাচেলর
শিল্পকলায় পদ্মশ্রী প্রাপক
অ্যানি পুরস্কার বিজয়ী
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
গ্র্যামি পুরস্কার বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটার্ন পুরস্কার বিজয়ী
স্যাটেলাইট পুরস্কার বিজয়ী
জীবিত ব্যক্তি
অডিওবই পাঠক
ভারতীয় বংশোদ্ভূত ইংরেজ ব্যক্তি
রুশ-ইহুদি বংশোদ্ভূত ইংরেজ
শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী
রয়্যাল শেকসপিয়র কোম্পানির সদস্য
এশীয় বংশোদ্ভূত ব্রিটিশ অভিনেতা
দ্য কালার পার্পল (চলচ্চিত্র)

দ্য কালার পার্পল (ইংরেজি ভাষায়: The Color Purple) ১৯৮৫ সালে মুক্তিপ্রাপ্ত ইংরেজি ভাষার মার্কিন চলচ্চিত্র। পরিচালনা করেছেন স্টিভেন স্পিলবার্গ। এলিস ওয়াকারের পুলিৎজার পুরস্কার বিজয়ী উপন্যাস দ্য কালার পার্পল অবলম্বনে নির্মিত হয়েছে এটি। কেলি নামের একটি নবীন আফ্রিকান-মার্কিন মেয়ের জীবনী ফুটিয়ে তোলার মাধ্যমে এতে বিংশ শতকের একেবারে প্রথম দিকে আফ্রিকান-মার্কিনদের মেয়েদের জীবনের সামগ্রিক অবস্থা ফুটিয়ে তোলা হয়েছে। দারিদ্র্য, বর্ণবাদ এবং লিঙ্গ বৈষম্য এই ছবির মূল প্রতিপাদ্য। দু'জন শক্তিশালী নারী সঙ্গীর সহায়তায় একসময় কেলির চরিত্রেও পরিবর্তন আসে, সে স্বনির্ভর ও শক্তিশালী হয়ে উঠে।

তথ্যসূত্র

বহিঃসংযোগ 

 
 
 রজার ইবার্টের রিভিউ  (তিনি একে ৪-এর মধ্যে ৪ তারকাই দিয়েছেন)

১৯৮৫-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
১৯৮০-এর দশকের নাট্য চলচ্চিত্র‎
নারীবাদী চলচ্চিত্র
লেসবিয়ান সম্পর্কিত চলচ্চিত্র
এলজিবিটিকিউ সম্পর্কিত চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
ওয়ার্নার ব্রসের চলচ্চিত্র
অ্যাম্বলিন এন্টারটেইনমেন্টের চলচ্চিত্র
এলজিবিটিকিউ সম্পর্কিত নাট্য চলচ্চিত্র
ধর্ষণ সম্পর্কে চলচ্চিত্র
ক্যাথলিন কেনেডি প্রযোজিত চলচ্চিত্র
পুনর্বিবাহ সম্পর্কে চলচ্চিত্র
মার্কিন এলজিবিটিকিউ সম্পর্কিত চলচ্চিত্র
জাতি ও জাতিসত্তা সম্পর্কিত চলচ্চিত্র
বর্ণবাদ সম্পর্কে চলচ্চিত্র
১৯২২-এর পটভূমিতে চলচ্চিত্র
১৯৮০-এর দশকের ইংরেজি ভাষার চলচ্চিত্র
মার্কিন নারীবাদী চলচ্চিত্র
শিশু নির্যাতন সম্পর্কে চলচ্চিত্র
কর্মহীন পরিবার সম্পর্কে চলচ্চিত্র
মার্কিন উপন্যাস অবলম্বনে চলচ্চিত্র
১৯৩৫-এর পটভূমিতে চলচ্চিত্র
জর্জিয়ার (মার্কিন অঙ্গরাজ্য) পটভূমিতে চলচ্চিত্র
নর্থ ক্যারোলাইনায় ধারণকৃত চলচ্চিত্র
১৯৮০-এর দশকের মার্কিন চলচ্চিত্র
অ্যালিস ওয়াকার

অ্যালিস ম্যালসিনিয়র ওয়াকার (ইংরেজি ভাষায়: Alice Malsenior Walker) (জন্ম: ৯ই ফেব্রুয়ারি, ১৯৪৪) মার্কিন লেখিকা এবং নারীবাদী। তিনি feminist এর বদলে womanist শব্দটি বেশি পছন্দ করেন। প্রশংসিত উপন্যাস দ্য কালার পার্পল রচনার জন্য ১৯৮৩ সালে পুলিৎজার পুরস্কার পেয়েছিলেন। এই উপন্যাস থেকে পরবর্তীকালে স্টিভেন স্পিলবার্গ চলচ্চিত্র নির্মাণ করেন।

উপন্যাস ও ছোটগল্প সংকলন 
 The Third Life of Grange Copeland (১৯৭০)
 Everyday Use (১৯৭৩)
 In Love and Trouble: Stories of Black Women (১৯৭৩)
 Roselily (১৯৭৩)
 Meridian (novel) (১৯৭৬)
 দ্য কালার পার্পল (১৯৮২)
 You Can't Keep a Good Woman Down: Stories (১৯৮২)
 Beauty: When the Other Dancer Is the Self (১৯৮৩)
 Am I Blue? (১৯৮৬)
 To Hell With Dying (১৯৮৮)
 The Temple of My Familiar (১৯৮৯)
 Finding the Green Stone (১৯৯১)
 Possessing the Secret of Joy (১৯৯২)
 The Complete Stories (১৯৯৪)
 By The Light of My Father's Smile (১৯৯৮)
 The Way Forward Is with a Broken Heart (২০০০)
 Now Is The Time to Open Your Heart (২০০৫)

তথ্যসূত্র

বহিঃসংযোগ 

 The Sabanci University School of Languages Podcasts: The World in Alice Walker's Eye
 Poem: A Mother's Day Plea
 Living By Grace
 Alice Walker on AALBC.com
 New Georgia Encyclopedia 
 Interview with Alice Walker by ascent magazine

১৯৪৪-এ জন্ম
মার্কিন ঔপন্যাসিক
আফ্রিকান-মার্কিন ঔপন্যাসিক
মার্কিন কবি
মার্কিন মানবতাবাদী
উভকামী
এলজিবিটিকিউ লেখক
মার্কিন নারীবাদী লেখক
মার্কিন এলজিবিটিকিউ ব্যক্তি
জীবিত ব্যক্তি
মার্কিন নারীবাদী
২০শ শতাব্দীর আফ্রিকান-মার্কিন ব্যক্তি
মার্কিন নারী ঔপন্যাসিক
মার্কিন নারী কবি
নারী খৎনা বিরুদ্ধ কর্মী
মার্কিন শান্তিবাদী
এলজিবিটিকিউ নারীবাদী
কথাসাহিত্যে পুলিৎজার পুরস্কার বিজয়ী
এলজিবিটিকিউ আফ্রিকান আমেরিকান
২০শ শতাব্দীর মার্কিন ঔপন্যাসিক
২০শ শতাব্দীর মার্কিন কবি
২০শ শতাব্দীর মার্কিন লেখিকা
২১শ শতাব্দীর আফ্রিকান-মার্কিন নারী
২১শ শতাব্দীর মার্কিন ঔপন্যাসিক
২১শ শতাব্দীর মার্কিন কবি
২১শ শতাব্দীর মার্কিন লেখিকা
দ্য কালার পার্পল

দ্য কালার পার্পল (ইংরেজি ভাষায়: The Color Purple) এলিস ওয়াকার রচিত একটি নারীবাদী উপন্যাস। লেখক এতে বিংশ শতকের একেবারে শুরুর দিকে আফ্রিকান-মার্কিন নারীদের অবস্থা ফুটিয়ে তুলেছেন। এই উপন্যাসটি ১৯৮৩ সালে প্রকাশিত হয়। ১৯৮৫ সালে স্টিভেন স্পিলবার্গ এ থেকে চলচ্চিত্র নির্মাণ করেন যার নাম দ্য কালার পার্পল। উল্লেখ্য এলিস ওয়াকার এই উপন্যাসের জন্য ১৯৮৩ সালে পুলিৎজার পুরস্কার অর্জন করেছিলেন।

তথ্যসূত্র

১৯৮২-এর উপন্যাস
মার্কিন উপন্যাস
নারীবাদী উপন্যাস
ইংরেজি উপন্যাস
পত্রোপন্যাস
চলচ্চিত্রে অভিযোজিত মার্কিন উপন্যাস
ধর্ষণ সম্পর্কে উপন্যাস
বিবাচনকৃত বই
পুলিৎজার পুরস্কার

পুলিৎজার পুরস্কার (ইংরেজিতে: Pulitzer Prize পুলিট্‌জ়ার্‌ প্রাইজ‌) মার্কিন যুক্তরাষ্ট্রে ছাপার সাংবাদিকতা, সাহিত্য এবং সঙ্গীতের সর্বোচ্চ পুরস্কার হিসেবে বহুল সমাদৃত। নিউ ইয়র্ক সিটিতে অবস্থিত কলাম্বিয়া ইউনিভার্সিটি এর প্রশাসকের ভূমিকা পালন করে। এক অর্থে জোসেফ পুলিৎজার ও উইলিয়াম হার্স্ট হলুদ সাংবাদিকতার প্রতিষ্ঠাতাদের মধ্যে অন্যতম। পুলিৎজার নামের এই হাঙ্গেরীয়-মার্কিন সাংবাদিকই পুলিৎজার পুরস্কারের প্রচলন করেছিলেন। ১৯১১ সালে মৃত্যুর সময় পুলিৎজার কলাম্বিয়া ইউনিভার্সিটিতে প্রচুর পরিমাণ অর্থ রেখে গিয়েছিলেন। তার অর্থের কিছু অংশ দিয়ে ১৯১২ সালে এই বিশ্ববিদ্যালয়ের সাংবাদিকতা স্কুল গঠিত হয়েছিল। এই অর্থের মাধ্যমে ১৯১৭ সালের ৪ঠা জুন প্রথম পুলিৎজার পুরস্কারের ঘোষণা দেয়া হয়। বর্তমানে প্রতি বছরের এপ্রিল মাসে পুরস্কারটি ঘোষিত হয়। একটি স্বাধীন বোর্ড বিজয়ী নির্বাচন করে থাকেন। প্রতিবছর ২১টি ক্ষেত্রে এই পুরস্কার প্রদান করা হয়। পাবলিক সার্ভিস বিভাগে বিজয়ী স্বর্ণ পদক লাভ করেন।

পুরস্কারের ক্ষেত্রসমূহ 

সাংবাদিকতা, শিল্পকলা, পত্র ও কল্পকাহিনী বিভাগে পুরস্কার প্রদান করা হয়ে থাকে। মার্কিন যুক্তরাষ্ট্র ভিত্তিক সংবাদপত্র, ম্যাগাজিন ও সংবাদ সংস্থায় (সংবাদ ওয়েবসাইট সহ) নিয়মিত প্রকাশিত প্রতিবেদন ও আলোকচিত্র সাংবাদিকতা পুরস্কারের যোগ্য। ২০০৭ সালের শুরু থেকে ঘোষণা দেওয়া হয় যে সকল অনলাইন সংবাদও সাংবাদিকতা পুরস্কারের আওতায় নেওয়া হবে, শুধু দুটি আলোকচিত্র পুরস্কার ব্যতীত। ২০১৬ সালের অক্টোবরে ম্যাগাজিনের যোগ্যতা সকল সাংবাদিকতার পুরস্কারের সমতুল্য করা হয়।

সাংবাদিকতা 
 পাবলিক সার্ভিস
 ব্রেকিং নিউজ রিপোর্টিং
 তদন্তমূলক প্রতিবেদন
 ব্যাখ্যামূলক প্রতিবেদন
 স্থানীয় প্রতিবেদন
 জাতীয় প্রতিবেদন
 আন্তর্জাতিক প্রতিবেদন
 ফিচার রচনা
 ভাষ্য
 সমালোচনা
 সম্পাদকীয় রচনা
 সম্পাদকীয় কার্টুন নির্মাণ
 ব্রেকিং নিউজ আলোকচিত্র
 ফিচার আলোকচিত্র

সাহিত্য 
 কল্পকাহিনী
 নাটক
 ইতিহাস
 জীবনী বা আত্মজীবনী
 কবিতা
 সাধারণ নন-ফিকশন

সঙ্গীত 
 সঙ্গীত

আরও দেখুন
 ম্যান বুকার পুরস্কার

তথ্যসূত্র

বহিঃসংযোগ 
 পুলিৎজার পুরস্কারের ওয়েবসাইট ও প্রশ্নোত্তর

▪️ পুলিৎজার পুরস্কার ২০২১ বিজয়ীদের তালিকা 

মার্কিন পুরস্কার
সাংবাদিকতা পুরস্কার
পুলিৎজার পুরস্কার
সাহিত্য পুরস্কার
সঙ্গীত পুরস্কার
১৯১৭-এ প্রবর্তিত পুরস্কার
মার্কিন সাংবাদিকতা পুরস্কার
ইন্ডিয়ানা জোন্স অ্যান্ড দ্য টেম্পল অব ডুম

ইন্ডিয়ানা জোনস অ্যান্ড দ্য টেম্পল অফ ডুম () স্টিভেন স্পিল্‌বার্গ পরিচালিত ১৯৮৪ সালের একটি অ্যামেরিকান অ্যাকশন-অ্যাডভেঞ্চার চলচ্চিত্র। এটি ইন্ডিয়ানা জোনস সিরিজের ২য় চলচ্চিত্র এবং ১৯৮১ সালে মুক্তিপ্রাপ্ত রেইডার্স অফ দ্য লস্ট আর্ক সিনেমার পূর্ববর্তী ঘটনা সংবলিত চলচ্চিত্র। এর সূত্র ধরেই ১৯৮৯ সালে ইন্ডিয়ানা জোনস অ্যান্ড দ্য লাস্ট ক্রুসেড ও ২০০৮ সালের ইন্ডিয়ানা জোনস অ্যান্ড দ্য কিংডম অফ দ্য ক্রিস্টাল স্কাল নির্মিত হয়। উত্তর ভারতে পৌঁছানোর পর ইন্ডিয়ানা জোনসকে সেখানকার গ্রামবাসী ঠগিদের থেকে যারা তাঁদের দেবী কালীকে সম্মান প্রদর্শনের লক্ষ্যে বাচ্চাদের গোলাম বানায়, কালো জাদু চর্চা করে এবং নরবলি দেয় তাঁদের কাছ থেকে একটি রহস্যময় পাথর ও তাঁদের সন্তানদের উদ্ধার করার অনুরোধ জানায়।

নির্বাহী প্রযোজক এবং সহ-লেখক জর্জ লুকাস আবারো নাৎসিদের খল চরিত্রে না রেখে একটি চলচ্চিত্র বানাতে চেয়েছিলেন। তিনবার প্লট বাতিল হবার পর, লুকাস এমন একটি প্লট বানালেন যেটা চলচ্চিত্রের গল্পের শেষভাগের সাথে সামঞ্জস্যপূর্ণ হয়। লরেন্স কাসড্যান যিনি রেইডার্স অফ দ্য লস্ট আর্ক এ লুকাসের সমন্বয়কারী ছিলেন তিনি এ চলচ্চিত্রের সংলাপ লেখার দায়িত্ব নিতে অস্বীকৃতি জানান, এবং উইলার্ড হুইক ও গ্লোরিয়া ক্যাটজ কে তাঁর বদলি হিসেবে নিয়োগ দেয়া হয়। চলচ্চিত্রের চিত্রনাট্যের সাথে ১৯৩৯ সালের গুঙ্গা ডিন চলচ্চিত্রের কিছুটা মিল রয়েছে।

চলচ্চিত্রটি আর্থিকভাবে সফল হয়েছিল, কিন্তু আক্রমণাত্মক কাহিনীর কারণে দর্শকের প্রতিক্রিয়া মিশ্র ছিল। এজন্য পরে এর PG-13 সংস্করণ বের হয়। যদিও ১৯৮৪ সালের তুলনায় সমালোচকদের থেকে ভালো ইতিবাচক সাড়া লক্ষ্য করা যায়। স্পিলবার্গ সহ চলচ্চিত্রের কিছু কলাকুশলীও চলচ্চিত্রটিকে অতিরিক্ত হানাহানির কারণে কিছুটা নেতিবাচক ভাবে দেখেন। হিন্দু ধর্মাবলম্বী ও ভারতের প্রেক্ষাপট যেভাবে তুলে ধরা হয়েছে এ চলচ্চিত্রে, সেটাও বিতর্কের জন্ম দেয়।

তথ্যসূত্র

বহিঃসংযোগ 

 
 
 
 
 

স্টিভেন স্পিলবার্গ পরিচালিত চলচ্চিত্র
১৯৮৪-এর চলচ্চিত্র
মার্কিন চলচ্চিত্র
ইংল্যান্ডে ধারণকৃত চলচ্চিত্র
ভারতে ধারণকৃত বিদেশী চলচ্চিত্র
বিবাচনকৃত চলচ্চিত্র
জন উইলিয়ামস সুরারোপিত চলচ্চিত্র
ভারতের পটভূমিতে চলচ্চিত্র
শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
ব্রিটিশ রাজের পটভূমিতে চলচ্চিত্র
১৯৮০-এর দশকের মার্কিন চলচ্চিত্র
১৯৮০-এর দশকের ইংরেজি ভাষার চলচ্চিত্র
বাফটা বিজয়ী (চলচ্চিত্র)
অর্চনা সম্পর্কে চলচ্চিত্র
চলচ্চিত্র বিতর্ক
১৯৩৫-এর পটভূমিতে চলচ্চিত্র
অ্যারিজোনায় ধারণকৃত চলচ্চিত্র
ক্যালিফোর্নিয়ায় ধারণকৃত চলচ্চিত্র
ফ্লোরিডায় ধারণকৃত চলচ্চিত্র
ভারতে ধারণকৃত চলচ্চিত্র
পপ সংস্কৃতি সম্পর্কিত বিতর্কে হিন্দুধর্ম
হিন্দুধর্ম সম্পর্কিত বিতর্ক
প্যারামাউন্ট পিকচার্সের চলচ্চিত্র
ভারতে ধর্মীয় বিতর্ক
মার্কিন পূর্ববর্তী কিস্তির চলচ্চিত্র
চলচ্চিত্রে ধর্মীয় বিতর্ক
ই.টি. দি এক্সট্রা-টেরেস্ট্রিয়াল

ই.টি. দি এক্সট্রা-টেরেস্ট্রিয়াল (ইংরেজি: E.T. The Extra Terrestrial) হল স্টিভেন স্পিলবার্গ প্রযোজিত ও পরিচালিত ১৯৮২ সালের মার্কিন বিজ্ঞান কল্পকাহিনী চলচ্চিত্র। এটি রচনা করেছেন মেলিসা ম্যাথিসন। এতে শ্রেষ্ঠাংশে অভিনয় করেন ডি ওয়ালেস, হেনরি টমাস, পিটার কয়টে, রবার্ট ম্যাকনাফটন ও ড্রিউ ব্যারিমোর।

ই.টি. ১৯৮২ সালের ২৬শে মে কান চলচ্চিত্র উৎসবের সর্বশেষ চলচ্চিত্র হিসেবে প্রদর্শিত হয় এবং ১১ই জুন মার্কিন যুক্তরাষ্ট্রে মুক্তি পায়। এটি বক্স অফিসে স্ম্যাশ হিট হয় এবং ১৯৭৭ সালের স্টার ওয়ার্স-কে ছাড়িয়ে সর্বকালের সর্বোচ্চ আয়কারী চলচ্চিত্র হয়ে ওঠে, যে রেকর্ড ভাঙ্গে ১৯৯৩ সালে স্পিলবার্গের জুরাসিক পার্ক। ই.টি. সমালোচকদের নিকট থেকে বিপুল সমাদৃত হয় এবং সর্বকালের অন্যতম সেরা চলচ্চিত্র ও সবচেয়ে প্রভাবশালী চলচ্চিত্র হিসেবে গণ্য হয়। এটি ৫৫তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ নয়টি বিভাগে মনোনয়ন লাভ করে এবং শ্রেষ্ঠ মৌলিক সুর, শ্রেষ্ঠ ভিজ্যুয়াল ইফেক্টস, শ্রেষ্ঠ শব্দগ্রহণ ও শ্রেষ্ঠ শব্দ পুনঃসংযোজন বিভাগে পুরস্কৃত হয়। এছাড়া এটি দুটি গোল্ডেন গ্লোব পুরস্কার ও পাঁচটি স্যাটার্ন পুরস্কার অর্জন করে। ১৯৯৪ সালে চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।

তথ্যসূত্র

বহিঃসংযোগ 
 Official homepage for the 20th anniversary edition
 
 
 E.T. the Extra-Terrestrial at Yahoo!
 E.T. the Extra-Terrestrial at Box Office Mojo
 E.T. the Extra-Terrestrial  at Metacritic
 E.T. the Extra-Terrestrial at Spielberg Films
 Deleted scenes discussion

১৯৮২-এর চলচ্চিত্র
১৯৮২-এর বিজ্ঞান কল্পকাহিনী চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের বিজ্ঞান কল্পকাহিনী চলচ্চিত্র
১৯৮০-এর দশকের মার্কিন চলচ্চিত্র
ইংরেজি ভাষার বিজ্ঞান কল্পকাহিনী চলচ্চিত্র
আইম্যাক্স চলচ্চিত্র
অ্যাম্বলিন এন্টারটেইনমেন্টের চলচ্চিত্র
ইউনিভার্সাল পিকচার্সের চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
ক্যাথলিন কেনেডি প্রযোজিত চলচ্চিত্র
জন উইলিয়ামস সুরারোপিত চলচ্চিত্র
বন্ধুত্ব সম্পর্কিত চলচ্চিত্র
মার্কিন আসন্ন বয়সের চলচ্চিত্র
মার্কিন বিজ্ঞান কল্পকাহিনী চলচ্চিত্র
কুম্ভিলতা বিতর্কে জড়িত চলচ্চিত্র
কর্মহীন পরিবার সম্পর্কে চলচ্চিত্র
বহির্জাগতিক প্রাণ সম্পর্কে চলচ্চিত্র
বিবাহবিচ্ছেদ সম্পর্কে চলচ্চিত্র
১৯৮২-এর পটভূমিতে চলচ্চিত্র
ক্যালিফোর্নিয়ার পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
স্যাটার্ন পুরস্কার বিজয়ী চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র